דורית ויסמן

דורית ויסמן (נולדה ב-24 באפריל 1950) היא משוררת, מתרגמת, סופרת, עורכת ובמאית סרטים ישראלית. כלת פרס ראש הממשלה לסופרים עבריים ופרס יהודה עמיחי לשירה.

ביוגרפיה
דורית ויסמן גדלה וחונכה בכפר סבא. בוגרת כיתת השירה של הליקון וממייסדי מקום לשירה ב"לב העיר" בירושלים, קבוצת משוררים העוסקת בהפצת השירה בשכונות ובפריפריה, בקרב בני נוער ומבוגרים.
מנחת סדנאות לכתיבה יוצרת ומפגשי שיר. מ-2018 מתרגמת אחת לשבוע שיר - מאנגלית לעברית - ומפיצה אותו במסגרת הפרויקט "poem-of-the-week", וכן עורכת מדור שירה בטלוויזיה הקהילתית (ערוץ 98 ביס ובהוט), בו מתפרסמת תוכנית שירה חדשה אחת לחודש.

ויסמן זכתה בפרסים ספרותיים רבים, ביניהם פרס ראש הממשלה לסופרים עבריים ע"ש לוי אשכול לשנת 2003, פרס יהודה עמיחי לשירה באותה שנה ופרס אקו"ם ליצירה המוגשת בעילום שם לשנת 2005. ב-2016 זכתה על שירתה בפרס ע"ש אלפונסו גאטו (Alfonso Gatto), סלרנו, איטליה. ב-2018 זכתה על שירתה בפריז בפרס EASAL מטעם האקדמיה האירופאית למדעים, אמנויות וכתיבה, וכן בפרס אקו"ם 18–2017 ליצירה המוגשת בעילום שם על ספרה דראגה קלרי.

נשואה, אם לשלושה וסבתא לתשעה. מתגוררת בירושלים.

יצירותיה
שירה
1993 - נמר שואג נגדי, ספרית פועלים
1998 - לא יודעת דרך ילדה בשמלה, הוצאת תמוז, זוכה פרס טשרניחובסקי של אגודת הסופרים
1999 - הימים שביקרתי בבית המשוגעים, ספרית פועלים, זוכה פרס יהודה עמיחי לשירה 2003, פרס קרן יוספה ולאוניד אולשוונג 2000, ופרס אוניברסיטת בן-גוריון 1998
2003 - ומה מסמנים עצי הבאובב, הוצאת אבן חושן, זוכה פרס לספרות יפה ע"ש זבולון המר מטעם עיריית ירושלים
2005 - לרקוד אתך צ'ארדאש, הוצאת אבן חושן
2006 - איפה פגשת את הסרטן, הוצאת כרמל, זוכה פרס אקו"ם בעילום שם 2005
תערוכת שירים שנכתבו תוך תהליך הריפוי ממחלת הסרטן, איפה פגשת את הסרטן, 2006, תיאטרון ירושלים
2008 - כתֹבת – שירים וסיפורים, ספר משותף עם חברי קבוצת "כתובת": שי דותן, דורית ויסמן, אריאל זינדר, יובל יבנה, גלעד מאירי, ליאור שטרנברג. הוצאת אבן חושן
2011 - בשביל בין עשבי הים, הוצאת הים האדום, ספר-אמן בשיתוף עם הצייר עודד זידל
2013 - נורמל, הוצאת פרדס
2017 - שקשוקה בעין כרם, הוצאת כהל
2020 - Good Morning World – בוקר טוב עולם – מבחר דו-לשוני עברית-אנגלית הוצאת CCC - Cross-Cultural Communications, Merrick, New York
2023 - רכבת טרנס-מונגולית - מקום לשירה.
2025 - את היית מאושרת - הוצאת כהל.

פרוזה
2010 - תוצאה חיובית, הוצאת כרמל. הספר זכה במענק לתרגומו לאנגלית מהקרן לתרגום ספרות מקור בשנת 2012
2019 - דראגה קלרי, הוצאת הקיבוץ המאוחד. הספר זכה בפרס אקו"ם ע"ש אהרן אשמן ליצירה המוגשת בעילום שם בתחום הספרות, 2018
2022 - לאחת והיחידה, כהל - סיפורים קצרים וצילומים
2024 - שותה וודקה על קבר בוקובסקי, כהל - ספר דיגיטלי בלבד. באתר עב-רית. מסעותי בלוס אנג'לס בעקבות צ'ארלס בוקובסקי.

תרגום
2002 - עד שהאצבעות יתחילו לדמם, הוצאת כרמל, תרגומי שירים וסיפורים קצרים של צ'ארלס בוקובסקי - מבחר בעריכתה
2018 - מה יגידו השכנים, הוצאת הקיבוץ המאוחד, תרגומי שירים חדשים של צ'ארלס בוקובסקי – מבחר בעריכתה ובתרגומה

עריכה
2013 - מלכה עירומה – אנתולוגיה של שירת מחאה חברתית נשית, הוצאת הקיבוץ המאוחד
2013 - מוחות - הצגת תיאטרון ומופע מוזיקלי של קבוצת התיאטרון הירושלמי בהשראת "מלכה עירומה", פסטיבל ישראל, ירושלים
2013 - מחאת כפים – שירת מחאה חברתית (עם ד"ר גלעד מאירי ונועה שקרג'י)
2019 - נפש - אנתולוגיה של שירים העוסקים בהתמודדות עם מצבי/מחלות נפש, הוצאת כרמל
2024 - כן - משוררות ארוטיקה - אנתולוגיה ארוטית של משוררות ישראליות.  הוצאת לוקוס

בימוי
2006 - מחפשת את בוסתן האפרסקים (תחקיר, צילום ובימוי): סרט מסע אישי של חיפושי משפחה בהונגריה
2007 - שכנים (תחקיר ובימוי): סרט המתאר את דו הקיום בין משפחה יהודית ומשפחה ערבית המתגוררות בשכנות בשכונת הגבעה הצרפתית בירושלים. הסרט הוקרן בפסטיבל הסרטים הבינלאומי ה-24 בסינמטק ירושלים, במסגרת 'סינמה ירושלים' 2007
2011 - שירה בע"מ (תחקיר, תסריט ובימוי): תיעוד תחילתה של קבוצת המשוררים הירושלמית "כתובת" המובילה את מהפכת השירה בירושלים ובארץ בכלל, וכן סרט המציג שירה בצורה ויזואלית עשירה

מחזאות
2021 – המחזמר "קברט סרטן" שכתבה יחד עם חגית משורר עלה על בימת התיאטרון, בהפקה עצמאית, בספטמבר 2021, ארבע פעמים, וזכה להצלחה גדולה.

פרסים והוקרה
1998 - פרס טשרניחובסקי של אגודת הסופרים
1998 - פרס אוניברסיטת בן-גוריון
2000 - פרס קרן יוספה ולאוניד אולשוונג
2003 - פרס יהודה עמיחי לשירה
2003 - פרס לספרות יפה ע"ש זבולון המר מטעם עיריית ירושלים
2005 - פרס אקו"ם ליצירה המוגשת בעילום שם
2012 - מענק תרגום לאנגלית מהקרן לתרגום ספרות מקור
2016 - פרס לשירה ע"ש אלפונסו גאטו, סלרנו, איטליה
2018 - פרס אקו"ם ע"ש אהרן אשמן ליצירה המוגשת בעילום שם בתחום הספרות
2018 - פרס EASAL מטעם האקדמיה האירופאית למדעים, אמנויות וכתיבה
2018 - פרס אקו"ם ליצירה המוגשת בעילום שם על ספרה "דראגה קלרי"

לקריאה נוספת
 דורית ויסמן, ססטינה לקופאית, באנתולוגיה "תמונה קבוצתית" (ספרות ישראלית במאה ה-21), עמ' 424–426, הוצאת כרמל, 2017

קישורים חיצוניים






 ״השירה היא פתח״, דורית ויסמן באתר בית אבי חי, אפריל 2013.

 דף היוצר של דורית ויסמן  באתר מקום לשירה של קבוצת כתובת
 דף הפייסבוק של דורית ויסמן בו אפשר לראות את כל ספריה


 דורית ויסמן באנתולוגיה מקוונת לשירה עברית, באתר של נילי דגן


הערות שוליים

קטגוריה:משוררות ישראליות
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:זוכות פרס יהודה עמיחי
קטגוריה:זוכי פרס יהודה עמיחי
קטגוריה:ישראליות זוכות פרסים: שירה
קטגוריה:ירושלים: אישים
קטגוריה:זוכות פרס טשרניחובסקי
קטגוריה:זוכי פרס טשרניחובסקי
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:משוררים ישראלים
קטגוריה:מתרגמים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:עורכות ישראליות
קטגוריה:מתרגמות ישראליות
קטגוריה:ישראליות שנולדו ב-1950
קטגוריה:ישראלים שנולדו ב-1950